CELEX: 22011D0087
Language: da
Date: 2011-07-01 00:00:00
Title: Det Blandede EØS-udvalgs afgørelse nr. 87/2011 af 1. juli 2011 om ændring af bilag XX (Miljø) til EØS-aftalen

6.10.2011   
            
            
               DA
            
            
               Den Europæiske Unions Tidende
            
            
               L 262/59
            
         DET BLANDEDE EØS-UDVALGS AFGØRELSE
   Nr. 87/2011
   af 1. juli 2011
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XX til aftalen blev ændret ved Det Blandede EØS-udvalgs afgørelse nr. 57/2011 af 20. maj 2011 (1).
            
         
               (2)
            
            
               Kommissionens afgørelse 2011/149/EU af 7. marts 2011 om historiske luftfartsemissioner i henhold til artikel 3c, stk. 4, i Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (2) skal indarbejdes i aftalen.
            
         
               (3)
            
            
               I henhold til bilag XX til aftalen, under punkt 21al (Europa-Parlamentets og Rådets direktiv 2003/87/EF), tilpasning bb, har EFTA-Tilsynsmyndigheden fremlagt tal for de historiske luftfartsemissioner for flyvninger i og mellem EFTA-staternes territorier og flyvninger mellem EFTA-staterne og tredjelande. Disse tal er blevet fastlagt i samarbejde med Eurocontrol ved anvendelse af de samme metoder, som blev anvendt til beregning af de historiske luftfartsemissioner på EU-plan.
            
         
               (4)
            
            
               I henhold til samme tilpasningstekst træffer Det Blandede EØS-udvalg afgørelse om de historiske luftfartsemissioner på EØS-plan ved at lægge de historiske luftfartsemissioner for flyvninger i og mellem EFTA-staternes territorier og flyvninger mellem EFTA-staterne og tredjelande til de historiske luftfartsemissioner på EU-plan, der er fastsat i artikel 1 i Kommissionens afgørelse 2011/149/EU —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 21apa (Kommissionens beslutning 2009/450/EF) i bilag XX til aftalen:
   
               »21apb.
            
            
               
                  32011 D 0149: Kommissionens afgørelse 2011/149/EU af 7. marts 2011 om historiske luftfartsemissioner i henhold til artikel 3c, stk. 4, i Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (EUT L 61 af 8.3.2011, s. 42).
               Afgørelsens bestemmelser gælder i forbindelse med aftalen med følgende tilpasning:
               I artikel 1 indsættes følgende stykker:
               »De historiske luftfartsemissioner for flyvninger i og mellem EFTA-staternes territorier og flyvninger mellem EFTA-staterne og tredjelande fastsættes til 1 943 935 ton CO2.
               De historiske luftfartsemissioner på EØS-plan fastsættes til 221 420 279 ton CO2.« «
            
         Artikel 2
   Den islandske og den norske udgave af afgørelse 2011/149/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 2. juli 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. juli 2011.
      
         
            På Det Blandede EØS-udvalgs vegne
         
         Kurt JÄGER
         
            Formand
         
      
   
   
      (1)  EUT L 196 af 28.7.2011, s. 39.
   
      (2)  EUT L 61 af 8.3.2011, s. 42.
   
      (3)  Ingen forfatningsmæssige krav angivet.